b'\n_START_ARTICLE_\nServacij\n_START_SECTION_\nRazli\xc4\x8dice imena\n_START_PARAGRAPH_\nV Sloveniji je Servacij unikatno ime, ki je dandanes zapisano samo \xc5\xa1e v koledarju, zato tudi ni izpeljank iz tega imena.\n_START_SECTION_\nIzvor imena\n_START_PARAGRAPH_\nIme Servacij izhaja iz latinskega imena Servatius, ki se povezuje z latinskin glagolom servo, ki pomeni\xc2\xa0\xc2\xbb\xc4\x8duvati, varovati, re\xc5\xa1iti\xc2\xab.\n_START_SECTION_\nPogostost imena\n_START_PARAGRAPH_\nPo podatkih Statisti\xc4\x8dnega urada Republike Slovenije na dan 31. decembra 2007 v Sloveniji ni bilo mo\xc5\xa1kih oseb z imenom Servacij ali pa je bilo to \xc5\xa1tevilo manj\xc5\xa1e od 5.\n_START_SECTION_\nIzbor svetni\xc5\xa1kega imena\n_START_PARAGRAPH_\nServacij je bilo ime \xc5\xa1kofu in svetniku Tongernu v Belgiji, ki je umrl leta 384. God praznuje 13. maja.\n_START_SECTION_\nImena cerkva\n_START_PARAGRAPH_\nIme cerkvi sv. Servacija je v Sov\xc4\x8dah (nem. Seltschach) pri Podklo\xc5\xa1tru v spodnji Ziljski dolini, ki je bila postavljena leta 1558.\n_START_SECTION_\nZanimivost\n_START_PARAGRAPH_\nServacij je drugi iz trojice\xc2\xa0\xc2\xbbledenih mo\xc5\xbe\xc2\xab\xc2\xa0za Pankracijem in pred Bonifacijem, ki po ljudskem vremeskem koledarju prina\xc5\xa1ajo hlad in de\xc5\xbe. Velja za zavetnika proti slani, mi\xc5\xa1im in revmatizmu, ter je zavetnik hromih.'